1 Bakorinthe 8 | Beibele Inthaneteng | Phetolelo ya Lefase le Lefsa
1 Bakorinthe 8:1-13
8 Bjale mabapi le dijo tšeo di newago medingwana ya diswantšho,+ re a tseba gore ka moka re na le tsebo.+ Tsebo e baka boikgogomošo, eupša lerato le a aga.+
2 Le ge e ba motho a nagana gore o tseba selo se itšego,+ ga a ešo a se tseba gabotse go etša ge a swanetše go se tseba.+
3 Eupša ge e ba motho a rata Modimo,+ yena yoo o tsebja ke yena.+
4 Bjale mabapi le go ja+ dijo tše di newago medingwana, re tseba gore modingwana ga se selo+ lefaseng, le gore ga go na Modimo ge e se o tee.+
5 Gobane gaešita le ge go na le ba bitšwago “medimo,”+ e ka ba legodimong+ goba lefaseng,+ bjalo ka ge go na le “medimo” e mentši le “marena” a mantši,+
6 ge e le gabotse go rena Modimo ke o tee,+ yena Tate,+ yoo dilo ka moka di tšwago go yena, le rena re ba gagwe;+ le gona go na le Morena o tee,+ yena Jesu Kriste,+ yoo dilo ka moka di lego gona ka yena,+ le rena re lego gona ka yena.
7 Lega go le bjalo, tsebo ye ga se bohle bao ba nago le yona;+ eupša ba bangwe ka ge ba be ba kile ba tlwaelana le modingwana,+ ba ja dijo e le selo se se hlabetšwego modingwana gomme ka ge letswalo la bona le fokola, le a šilafala.+
8 Eupša dijo di ka se re batametše go Modimo;+ ge e ba re sa je, ga re hlaelelwe ke selo, le gona ge e ba re eja, ga re boelwe ke selo.+
9 Eupša dulang le phakgametše gore ka tsela e itšego tshwanelo ya lena ya go ikgethela ga e be tšhitišo go bao ba fokolago.+
10 Gobane ge e ba motho a ka bona wena yo a nago le tsebo o dutše dijong tempeleng ya modingwana wa seswantšho, na letswalo la yoo yo a fokolago le ka se thatafatšwe go fihla boemong bjoo a tlago go ja dijo tše di newago medingwana ya diswantšho?+
11 Ruri ka tsebo ya gago, tumelo ya motho yo a fokolago e a gobatšwa, yena yo e lego ngwaneno yo Kriste a ilego a hwa ka baka la gagwe.+
12 Ka gona ge lena le šitela bana babo lena gomme le ntšha matswalo+ a bona a fokolago dintho, le dira sebe go Kriste.
13 Ka baka leo, ge e ba dijo di kgopiša ngwanešo,+ gona nka se sa hlwa ke eja nama le ka mohla, e le gore ke se ke ka kgopiša ngwanešo.+
1 Bakorinthe 8